nvidia/miracl-vision huggingface dataset:
খিলাফত

খিলাফত (আরবি: خلافة khilāfa, উত্তরাধিকার ) হল ইসলামি সরকার ব্যবস্থা, যা মুসলিম বিশ্বের নেতৃত্ব এবং রাজনৈতিক একতার প্রতিনিধিত্ব করে। যে মুহাম্মদ সাল্লাল্লাহু আলাইহি ওয়াসাল্লামের উত্তরাধিকারী। এই ধরনের শাসন ব্যবস্থার কে 'খলিফা' বলা হয় এবং খিলাফার প্রধান কে খালিফা বলা হয় খলিফা (আরবি: خليفة, বাংলা:প্রতিনিধি) শব্দটির আভিধানিক অর্থ উত্তরাধিকারী, প্রতিনিধিত্বকারী, স্থলাভিষিক্ত ব্যক্তি, কর্মাধ্যক্ষ, জনসমষ্টির দেখাশোনার দ্বায়িত্বপ্রাপ্ত ব্যক্তি। ইসলামি পরিভাষায় খলিফা হলেন এমন ব্যক্তি যিনি যাবতীয় বিষয়ে শরিয়ত অনুযায়ী সমস্ত উম্মতকে পরিচালিত করেন। ইসলামি রাষ্ট্রে খলিফা সর্বোচ্চ রাষ্ট্রীয় ক্ষমতার অধিকারী। তিনি রাষ্ট্রের বিভিন্ন অঞ্চলে গভর্নর, শাসক, নেতা, কাজি নিযুক্ত করেন। শর্তগুলোর প্রধান কয়েকটি হলো: কুরআনে নবি দাউদকে খিলাফত দেয়া প্রসঙ্গে বলা হয়েছে, "হে দাউদ, নিশ্চয় আমি তোমাকে জমিনে খলিফা বানিয়েছি, অতএব তুমি মানুষের মধ্যে ন্যায়বিচার প্রতিষ্ঠা করো, আর প্রবৃত্তির অনুসরণ করো না, কেননা তা তোমাকে আল্লাহর পথ থেকে বিচ্যুত করবে। নিশ্চয় যারা আল্লাহর পথ থেকে বিচ্যুত হয়, তাদের জন্য কঠিন আজাব রয়েছে। কারণ তারা হিসাব দিবসকে ভুলে গিয়েছিল।" ইসলামে বাই'আত হলো আল্লাহর অবাধ্যতা ছাড়া[টীকা ১] খলিফার আনুগত্য করার উপর প্রতিজ্ঞাবদ্ধ হওয়া। যেসব কারণে খলিফাকে অপসারণ করা হয়: রাষ্ট্রের গুরুত্বপূর্ণ ব্যক্তিরা খলিফাকে অপসারণ করে নতুন খলিফা নিযুক্ত করবেন। সুস্পষ্ট কুফরে লিপ্ত শাসকের বিরুদ্ধে অস্ত্রের মাধ্যমে বিদ্রোহ করা ইসলামে বৈধ যদি সামর্থ থাকে, কোনো বিশৃঙ্খলা সৃষ্টি না হয়, সাধারণ মানুষের নিরাপত্তা বিঘ্নিত না হয়। ৬২২ খ্রিষ্টাব্দে ইসলামের নবি ও রাসুল মুহাম্মাদ (সা.)মদিনায় প্রথম ইসলামি রাষ্ট্র কায়েম করে খেলাফতের ভিত্তিপ্রস্তর স্থাপিত হয়। তার মৃত্যুর পর পরবর্তী খলিফা সাহাবি আবু বকর নির্বাচিত হন এবং ৬৩২ খ্রিষ্টাব্দে রাশিদুন খিলাফত প্রতিষ্ঠা হয়। এরপর সাহাবি মুয়াবিয়া কর্তৃক উমাইয়া খিলাফত প্রতিষ্ঠা হয়। উমাইয়া খিলাফতের পর আব্বাসীয় খিলাফত ৭৫০ খ্রিষ্টাব্দে প্রতিষ্ঠা হয়। ১২৫৮ সালে মঙ্গোলদের আক্রমণে খিলাফতের রাজধানী বাগদাদ ধ্বংস হয় ও খেলাফত বিলুপ্ত হয়। মিশরের মামলুক শাসকদের দ্বারা পুনরায় আব্বাসীয় খেলাফত পুনপ্রতিষ্ঠিত হয়। এরপর ১৫১৭ উসমানীয় সাম্রাজ্যের সুলতান প্রথম সেলিমের কাছে মিশরের আব্বাসী খলিফা কর্তৃক খেলাফত হস্তান্তরিত হলে উসমানীয় খিলাফত প্রতিষ্ঠিত হয়। যদিও প্রথম মুরাদ (১৩৬২-১৩৮৯) সালে মামলুক সালতানাতের বৈধ দাবিদার না থাকায় খিলাফাতের দাবি করে। ১৯০৯ সালে তরুণ তুর্কি বিপ্লব এর মাধ্যমে খলিফা দ্বিতীয় আবদুল হামিদ অপসারণ এবং ১৯১৮ সালের প্রথম বিশ্বযুদ্ধ মিত্র বাহিনী ও আরব বিদ্রোহ জাতীয়তাবাদীদের হাতে উসমানী খেলাফত বিলুপ্তির মুখে পড়ে। ১৯২৪ সালে সর্বশেষ খলিফা দ্বিতীয় আবদুল মজিদকে নির্বাসিত করে কামাল আতাতুর্ক আনুষ্ঠানিকভাবে খিলাফত বিলুপ্ত করে।
কারেজ আন্ডার ফায়ার

কারেজ আন্ডার ফায়ার (ইংরেজি ভাষায়: Courage Under Fire) উপসাগরীয় যুদ্ধের উপর ভিত্তি করে নির্মীত মার্কিন চলচ্চিত্র। এডওয়ার্ড জুইক পরিচালিত এই ছবিটি ১৯৯৬ সালে মুক্তি পায়। প্রধান চরিত্রে অভিনয় করেছেন ডেনজেল ওয়াশিংটন, মেগ রায়ান এবং ম্যাট ডেমন। উপসাগরীয় যুদ্ধে নিয়ে করা প্রথম ছবিগুলোর মধ্যে এটি অন্যতম। এতে ১৯৫০ সালে মুক্তিপ্রাপ্ত আকিরা কুরোসাওয়ার ছবি রাশোমোন-এর ধারণা প্রয়োগ করা হয়েছে। এই ছবিতেও রাশোমোনের মত দেখা যায়, একই ঘটনাকে প্রত্যক্ষদর্শীরা একেকভাবে বর্ণনা করছে। তবে রাশোমোনের সাথে এর পার্থক্য হল; রাশোমোনের পাত্র-পাত্রীরা কাহিনী সম্পর্কে যা বলেছিল তা নিজেরা বিশ্বাস করতো, কিন্তু এখানে পাত্র-পাত্রীরা ইচ্ছে করেই মিথ্যে বলেছে। সে হিসেবে রাশোমোন ক্রিয়া সরাসরি প্রয়োগ করা হয়নি। উপসাগীয় যুদ্ধের সময়, ১৯৯১ সালের ২৫শে ফেব্রুয়ারি লেফটেন্যান্ট কর্নেল ন্যাথানিয়েল সার্লিং (ডেনজেল ওয়াশিংটন) নিজের ট্যাংক-কে শত্রু পক্ষের ট্যাংক ভেবে ভুল করেন। তার বোমাবর্ষণে এক মার্কিন কর্মকর্তা নিহত হয়। এর পরই কাহিনী এগিয়ে যায়। যুদ্ধ শেষ। হোয়াইট হাউজ যুদ্ধে সাহসিকতার জন্য মেডেল অফ অনার দিতে চাচ্ছে। এক নারী বৈমানিক নিজের ইউনিটের সবাইকে বাঁচাতে গিয়ে মৃত্যুবরণ করে। এই ঘটনাও ২৫শে ফেব্রুয়ারির। ঘটনার বিস্তারিত প্রতিবেদন তৈরির দায়িত্ব দেয়া হয় কর্নেল সার্লিংকে। প্রত্যক্ষদর্শীদের বিবরণী নিতে গিয়েই সার্লিংয়ের খটকা লাগে। তিনি বুঝতে পারেন একেক জন একেক ভাবে ঘটনার ব্যাখ্যা দিচ্ছে এবং এর সাথে স্বার্থ জড়িত রয়েছে। নিজের বিবেকের কাছে অপরাধী কর্নেল সার্লিয়ের সত্য উদ্‌ঘাটনের প্রচেষ্টার মধ্য দিয়েই সিনেমার কাহিনী এগিয়ে যায়। সমালোচকদের অধিকাংশই ছবিটির প্রশংসা করেছেন। রটেন টম্যাটোস-এ রেটিং ৮২%। রাশোমোন ক্রিয়ার প্রভাবের বিষয়টিও প্রশংসিত হয়েছে, যদিও অনেক ক্ষেত্রেই এটা ঠিক রাশোমোনের মত হয়নি।
অচেনাকে ভয় কি আমার ওরে

এই বার্তাটি প্রদর্শিত হওয়ার অন্যান্য কারণ:
ব্রহ্মসংগীত

ব্রহ্মসংগীত হল ব্রাহ্মসমাজের উপাসনার নিমিত্ত রচিত ও গেয় আধ্যাত্মিক সঙ্গীত পদাবলি। সাধারণ ব্রাহ্মসমাজ কর্তৃক প্রকাশিত আধ্যাত্মিক সংগীত সংগ্রহ।  ঊনবিংশ শতাব্দীর প্রথম ভাগ থেকে বিংশ শতাব্দীর মধ্যভাগ পর্যন্ত সময় ব্রহ্মসঙ্গীতের রচনাকাল। ‘ব্রহ্মসংগীত’ নামটি ব্রাহ্মসমাজ প্রতিষ্ঠাতা ও প্রথম ব্রহ্মসঙ্গীত রচয়িতা রাজা রামমোহন রায় প্রদত্ত। ১৮২৮ সালে রাজা রামমোহন তার ও তার কয়েকজন বন্ধুর রচিত গান নিয়ে প্রথম ‘ব্রহ্মসঙ্গীত’ নামক এক সঙ্গীত সংকলন প্রকাশনা শুরু হয়।  রাজনারায়ণ বসু ও আনন্দচন্দ্র বেদান্তবাগীশ সম্পাদিত রাজা রামমোহন রায় প্রণীত গ্রন্থাবলীর অন্তর্গত ব্রহ্মসঙ্গীত-এ গানের সংখ্যা ১১৬। বঙ্গীয় সাহিত্য পরিষদ প্রকাশিত রামমোহন গ্রন্থাবলীতে ১২টি গান রামমোহনের রচনা বলে সন্নিবিষ্ট। এর মধ্যে প্রথম ও শেষটি ব্রহ্মসঙ্গীতের মূল সংস্করণে নেই। ১৯৩১ খ্রিস্টাব্দে প্রকাশিত সাধারণ ব্রাহ্মসমাজের সঙ্গীত প্রকাশ কমিটির সম্পাদক সতীশচন্দ্র চক্রবর্তী সম্পাদিত ব্রহ্মসঙ্গীত-এর একাদশ সংস্করণে ২১৫০ এর কিঞ্চিদধিক গান স্থান পেয়েছে। এই সংস্করণে প্রায় ৩৮০ টি নূতন সঙ্গীত গ্রহণ ও প্রায় ৩০টি পুরাতন সঙ্গীত পরিত্যাগ করা হয়েছে। বৈদিক ঝষি,মধ্যযুগের ভক্ত-কবি কবীর,গুরু নানক,মীরাবাঈ,তুলসীদাস ও ঊনবিংশ শতকের বহু লেখকের গানে সমৃদ্ধ সংকলনটি। গানগুলির ধরনের উপর বিচার করে সংকলনে চোদ্দটি অধ্যায়ে বিভক্ত করা হয়েছে। সেগুলি হল - ১৯৪০ খ্রিস্টাব্দে প্রকাশিত ব্রহ্মসঙ্গীতের দ্বাদশ সংস্করণে গানের সংখ্যা ১১৯৯ টি।  রাজা রামমোহন ছাড়া অন্যান্য উল্লেখযোগ্য ব্রহ্মসংগীতকার হলেন মহর্ষি দেবেন্দ্রনাথ ঠাকুর, বিজয়কৃষ্ণ গোস্বামী, ত্রৈলোক্যনাথ সান্যাল, শিবনাথ শাস্ত্রী, রজনীকান্ত সেন, অতুলপ্রসাদ সেন, জ্যোতিরিন্দ্রনাথ ঠাকুর, সত্যেন্দ্রনাথ ঠাকুর, রবীন্দ্রনাথ ঠাকুর, দ্বিজেন্দ্রনাথ ঠাকুর, উপেন্দ্রকিশোর রায়চৌধুরী, সুকুমার রায়, প্রতাপচন্দ্র মজুমদার, স্বামী বিবেকানন্দ প্রমুখ। এছাড়া মীরাবাই, গুরু নানক ও কবীর রচিত কিছু ভজন ও বেদ ও উপনিষদ থেকে বিভিন্ন স্তোত্রও সুরসহযোগে ব্রহ্মসঙ্গীত রূপে গীত হয়।
আঙ্গারা নদী

আঙ্গারা নদী (রুশ: Ангара́) রাশিয়ার সাইবেরিয়ার দক্ষিণাংশের একটি নদী। এটি বৈকাল হ্রদের দক্ষিণ-পশ্চিম অংশে উৎপত্তি লাভ করেছে। এটি উত্তর দিকে ইর্কুট্‌স্ক শহরের পাশ দিয়ে প্রবাহিত হয়ে কেজমা পর্যন্ত গিয়ে পশ্চিম দিকে বাঁক নিয়েছে এবং ইয়েনিসেইস্কের কাছে ইয়েনিসেই নদীর সাথে মিলিত হয়েছে। আঙ্গারা নদীটি প্রায় ১,৭৭৯ কিলোমিটার দীর্ঘ। এর প্রস্থ ৪৮৫ থেকে ২৭৪০ মিটার পর্যন্ত হতে পারে। এর প্রায় পুরোটাই নৌপরিবহনের উপযোগী। নদীটির উপরে অনেকগুলি জলবিদ্যুৎ প্রকল্প স্থাপন করা হয়েছে, যেগুলি থেকে ইর্কুটস্ক শিল্প এলাকাতে বিদ্যুৎশক্তি সরবরাহ করা হয়।
সাখালিন দ্বীপ

সাখালিন দ্বীপ (রুশ: Сахали́н) পূর্ব রাশিয়ার উপকূলের কাছে ওখোৎস্ক সাগরে অবস্থিত একটি দ্বীপ। এটি রাশিয়ার বৃহত্তম দ্বীপ। দ্বীপটি তাতার প্রণালীর মাধ্যমে রাশিয়ার উপকূল থেকে এবং লা পেরুজ প্রণালীর মাধ্যমে জাপানের হোক্কাইদো দ্বীপ থেকে পৃথক। দ্বীপটির উত্তর-দক্ষিণে পর্বতের সারি বিস্তৃত। পোরানাই এবং তিম এখানকার প্রধান দুইটি নদী। সাখালিন দ্বীপ উত্তর-দক্ষিণে ৯৫০ কিমি দীর্ঘ এবং পূর্ব-পশ্চিমে ২৫ থেকে ১৬০ কিমি পর্যন্ত প্রশস্ত হতে পারে। এখানে মাছ ধরা, খনন, এবং কাঠ আহরণ শিল্প আছে। খনিজ তেল ও কয়লা এখানকার প্রধান খনিজ উৎপাদ। ১৮৫৫ সালে রুশ ও জাপানিরা দ্বীপটির উপর যৌথ প্রশাসন জারি করে। কিন্তু ১৮৭৫ সালের সেন্ট পিটার্সবার্গ চুক্তি অনুযায়ী জাপান কুরিল দ্বীপপুঞ্জের বিনিময়ে দ্বীপটি রাশিয়াকে দিয়ে দেয়। ১৯০৫ সালের রুশ-জাপানি যুদ্ধের শেষে সাখালিন দ্বীপ রাশিয়া ও জাপানের মধ্যে ভাগ করে দেওয়া হয়। ৫০ ডিগ্রী উত্তর অক্ষাংশের দক্ষিণের অংশটি জাপানকে দেয়া হয় এবং এর নাম দেওয়া হয় কারাফুতো। ১৯৪৫ সালে ২য় বিশ্বযুদ্ধের অবসানের পর সমগ্র দ্বীপ সোভিয়েত ইউনিয়নের নিয়ন্ত্রণে চলে আসে। ১৯৯১ সালে সোভিয়েত ইউনিয়নের পতনের পর এটি রাশিয়ার সম্পত্তিতে পরিণত হয়। ১৯৯৫ সালের মে মাসে একটি শক্তিশালী ভূমিকম্প দ্বীপটির উত্তর অংশে আঘাত হানে এবং এর ফলে নেফতেগর্স্ক শহরটি ধ্বংস হয়ে যায় ও ১৮০০-রও বেশি লোকের প্রাণহানি ঘটে।
নাটাল ইন্ডিয়ান কংগ্রেস

নাটাল ইন্ডিয়ান কংগ্রেস (ইংরেজি: Natal Indian Congress নাটাল্‌ ইন্ডিয়ান্‌ কংগ্রেস্‌) একটি প্রতিষ্ঠান যা প্রতিষ্ঠিত হয়েছিল দক্ষিণ আফ্রিকার ভারতীয় অধিবাসিদের বিরুদ্ধে যে বৈশম্যমূলক আচরণ করা হত তার বিরোধিতা এবং বৈশম্য দূর করতে। নাটাল ইন্ডিয়ান কংগ্রেসের প্রতিষ্ঠাতা ছিলেন মহাত্মা গান্ধী। প্রতিষ্ঠানটি ১৮৮৪ সালের আগস্ট ২২ তারিখে একটি সংবিধানও পেশ করেছিল। রাষ্ট্রীয় দমন পীড়ন বৃদ্ধি ও নেতাদের বিরুদ্ধে নিষেধাজ্ঞার কারণে ১৯৬০-এর দশকে প্রতিষ্ঠানটি নিষ্ক্রিয় হয়ে যায়।
পশ্চিমবঙ্গের মহকুমা

পশ্চিমবঙ্গের মহকুমা হল ভারতের পশ্চিমবঙ্গ রাজ্যের এক প্রকার প্রশাসনিক একক। প্রশাসনিক কাজের সুবিধার জন্য জেলাগুলিকে এক বা একাধিক মহকুমায় ভাগ করা হয়। বর্তমানে রাজ্যের ২৩টি জেলায় ৭০টি মহকুমা রয়েছে; একমাত্র কলকাতা জেলায় কোনও মহকুমা নেই। প্রতিটি মহকুমার শাসনকার্য পরিচালনার জন্য একজন মহকুমা-শাসক নিযুক্ত হন। মহকুমাগুলি আবার সমষ্টি উন্নয়ন ব্লকে বিভক্ত। আলিপুরদুয়ার জেলা একটি মাত্র মহকুমা নিয়ে গঠিত: আলিপুরদুয়ারফালাকাটা উত্তর চব্বিশ পরগনা জেলা ৫টি মহকুমায় বিভক্ত: বনগাঁ পৌরসভা রাজ্যের মুখ্যমন্ত্রী মমতা বন্দ্যোপাধ্যায় ২০২২ সালের ১ অগস্ট বনগাঁ মহকুমা নিয়ে ইছামতী জেলার ঘোষণা করেন। উত্তর দিনাজপুর জেলা দু'টি মহকুমায় বিভক্ত: রায়গঞ্জ ও কালিয়াগঞ্জ ইসলামপুর ও ডালখোলা কালিম্পং জেলায় একটি মাত্র মহকুমা রয়েছে: কালিম্পং কোচবিহার জেলা পাঁচটি মহকুমায় বিভক্ত: জলপাইগুড়ি জেলা তিন টি মহকুমায় বিভক্ত: বানারহাট ঝাড়গ্রাম জেলায় বর্তমানে একটি মাত্র মহকুমা রয়েছে: রাজ্য ক্যাবিনেট এই জেলায় আরও দু'টি মহকুমা গঠনে সম্মত হয়েছে। সেগুলি গঠিত হলে ঝাড়গ্রাম জেলা ঝাড়গ্রাম, বেলপাহাড়ি ও গোপীবল্লভপুর মহকুমায় বিভক্ত হবে। দক্ষিণ চব্বিশ পরগনা জেলা পাঁচটি মহকুমায় বিভক্ত: দক্ষিণ দিনাজপুর জেলা দু'টি মহকুমায় বিভক্ত: দার্জিলিং জেলা চারটি মহকুমায় বিভক্ত: নদিয়া জেলা চারটি মহকুমায় বিভক্ত: ২০২২ সালের ১ অগস্ট পশ্চিমবঙ্গের মুখ্যমন্ত্রী মমতা বন্দ্যোপাধ্যায় রানাঘাট ও কল্যাণী মহকুমা দু'টি নিয়ে পৃথক রানাঘাট জেলা গঠনের কথা ঘোষণা করেছেন। তবে এই জেলার নাম নিয়ে এখনও চূড়ান্ত সিদ্ধান্ত নেওয়া হয়নি। পশ্চিম বর্ধমান জেলা দু'টি মহকুমায় বিভক্ত: পশ্চিম মেদিনীপুর জেলা তিনটি মহকুমায় বিভক্ত: পুরুলিয়া জেলা চারটি মহকুমায় বিভক্ত: টীকা: ২০১১ সালের জনগণনার তথ্য মহকুমাগুলির পুনর্বিন্যাসের ফলে পুনর্বণ্টিত হয়েছে। সামান্য তারতম্য হওয়া স্বাভাবিক। পূর্ব বর্ধমান জেলা চারটি মহকুমায় বিভক্ত: পূর্ব মেদিনীপুর জেলা চারটি মহকুমা নিয়ে গঠিত: বাঁকুড়া জেলা মোট তিনটি মহকুমায় বিভক্ত: বীরভূম জেলা তিনটি মহকুমায় বিভক্ত: মালদহ জেলা দু'টি মহকুমায় বিভক্ত: মুর্শিদাবাদ জেলা পাঁচটি মহকুমায় বিভক্ত: হাওড়া জেলা দু'টি মহকুমায় বিভক্ত: হুগলি জেলা চারটি মহকুমায় বিভক্ত:
খাতড়া মহকুমা

খাতড়া মহকুমা পশ্চিমবঙ্গের বাঁকুড়া জেলার একটি মহকুমা। এই মহকুমা ইন্দপুর, খাতড়া, হীড়বাঁধ, রাইপুর, সারেঙ্গা, রানিবাঁধ, সিমলাপাল ও তালডাংরা নামে আটটি সমষ্টি উন্নয়ন ব্লক নিয়ে গঠিত। এই আটটি ব্লকের অধীনে মোট ৫৯টি গ্রাম পঞ্চায়েত রয়েছে। মহকুমার সদর খাতড়া। খাতড়া মহকুমার অধীনস্থ আটটি সমষ্টি উন্নয়ন ব্লকের নাম ইন্দপুর, খাতড়া, হীড়বাঁধ, রাইপুর, সারেঙ্গা, রানিবাঁধ, সিমলাপাল ও তালডাংরা। এই আটটি ব্লকের অধীনে মোট ৫৯টি গ্রাম পঞ্চায়েত রয়েছে। ইন্দপুর ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল ব্রাহ্মণডিহা, গৌরবাজার, ইন্দপুর, ভেদুয়াসোল, ব্রজরাজপুর, হাটগ্রাম ও রঘুনাথপুর। ব্লকটি ইন্দপুর থানার অধীনস্থ। ব্লকের সদর ইন্দপুর। খাতড়া ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বৈদ্যনাথপুর, ধানাড়া, খাতড়া গ্রাম-১, সুপুর, দহলা, গোড়াবাড়ি ও খাতড়া গ্রাম-২। ব্লকটি খাতড়া থানার অধীনস্থ। ব্লকের সদর খাতড়া। এখানে একটি অতিরিক্ত সমষ্টি প্রাণী স্বাস্থ্য কেন্দ্র আছে বড়মেটিয়ালা গ্রামে।  হীড়বাঁধ ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল বহড়ামুড়ি, হীড়বাঁধ, মশিয়াড়া, গোপালপুর ও মলিয়ান। ব্লকটি খাতড়া থানার অধীনস্থ। ব্লকের সদর হীড়বাঁধ। রাইপুর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল ধানাড়া, ফুলকুসুমা, মোটগোদা, সোনাগাড়া, ঢেকো, মেলেরা, রাইপুর, দুন্দার, মণ্ডলকুলি ও শ্যামসুন্দরপুর। ব্লকটি রাইপুর থানার অধীনস্থ। ব্লকের সদর রাইপুর। সারেঙ্গা ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল বিক্রমপুর, গড়গড়্যা, নেতুরপুর, চিলতোড়, গোয়ালবাড়ি ও সারেঙ্গা। ব্লকটি সারেঙ্গা থানার অধীনস্থ। ব্লকের সদর সারেঙ্গা। রানিবাঁধ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল অম্বিকানগর, হলুদকানালি, রাজাকাটা, রাউতোড়া, বারিকুল, পুদ্দি, রানিবাঁধ ও রুদ্র। ব্লকটি রানিবাঁধ থানার অধীনস্থ। ব্লকের সদর রানিবাঁধ। সিমলাপাল ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বিক্রমপুর, লক্ষ্মীসাগর, মণ্ডলগ্ৰাম, সিমলাপাল, দুবরাজপুর, মাচাতোড়া ও পার্শ্বলা। ব্লকটি সিমলাপাল থানার অধীনস্থ। ব্লকের সদর সিমলাপাল। তালডাংরা ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল আমডাঙা, হাড়মাসড়া, শালতোড়া, বিবড়দা, খালগ্রাম, সাতমৌলী, ফুলমতী, পাঁচমুড়া ও তালডাংরা। ব্লকটি তালডাংরা থানার অধীনস্থ।উদ্ধৃতি ত্রুটি: <ref> ট্যাগে অবৈধ প্যারামিটার ব্লকের সদর তালডাংরা। সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: *রানিবাঁধ, হীড়বাঁধ ও খাতড়া ব্লকগুলি নিয়ে রানিবাঁধ বিধানসভা কেন্দ্র গঠিত।
জলপাইগুড়ি বিভাগ

জলপাইগুড়ি বিভাগ পশ্চিমবঙ্গের উত্তরভাগের পাঁচটি জেলা নিয়ে গঠিত একটি প্রশাসনিক অঞ্চল। এই বিভাগের অন্তর্গত জেলাগুলি হল – জলপাইগুড়ি এই জেলার বিভাগীয় সদর।
ঘূর্ণিঝড় নার্গিস

ঘূর্ণিঝড় নার্গিস উত্তর ভারত মহাসাগরে সৃষ্টি হওয়া একটি ঘূর্ণিঝড়, যা ২০০৮ সালের মে ৩ তারিখে মিয়ানমারের উপকূলে আঘাত হানে। "নার্গিস" একটি উর্দু শব্দ। এটি এক ধরনের হলুদ রঙের ফুল। এটি ইংরেজিতে "ড্যাফোডিল" নামে পরিচিত। Larkin, Emma (২০১০)। "Everything is Broken: the Untold Story of Disaster under Burma's Military Regime"। Granta
কুর্ট ভনেগাট

কুর্ট ভনেগাট জুনিয়র (ইংরেজি ভাষায়: Kurt Vonnegut, Jr.) (১১ই নভেম্বর, ১৯২২ - ১৯২২ - ১১ই এপ্রিল, ২০০৭) বিখ্যাত মার্কিন ঔপন্যাসিক। ব্লেন্ডিং রঙ্গ, ব্ল্যাক কমেডি এবং বিজ্ঞান কল্পকাহিনীর জন্য বিশেষ পরিচিতি লাভ করেছিলেন। তার সবচেয়ে জনপ্রিয় ও প্রশংসিত উপন্যাসগুলো হচ্ছে: স্লটারহাউজ-ফাইভ (১৯৬৯), ক্যাট্‌স ক্র্যাডেল (১৯৬৩) এবং ব্রেকফাস্ট অফ চ্যাম্পিয়ন্‌স (১৯৭৩)।
হলদি নদী

হলদি নদী কংসাবতী ও কেলেঘাই নদীর যুগ্ম প্রবাহের নাম। কেশবপুরের কাছে দুই নদী মিলিত হয়ে হলদি নদীর উৎপত্তি ঘটেছে। রূপনারায়ণ ও হুগলি নদীর মিলনস্থলের অদূরে হলদি হুগলি নদীতে মিশেছে।নদীটির মোট দৈর্ঘ্য ২৪ কিমি। হলদি নদীর অববাহিকাটির মোট আয়তন ১০,২১০ বর্গ কিলোমিটার। ডক্টর বিধানচন্দ্র রায়ের পরিকল্পনামাফিক এই হলদি নদীর মোহনার কাছেই বাংলার নতুন বন্দর-নগরী হলদিয়া ও হলদিয়া বন্দর গড়ে উঠেছে।
স্তালিনগ্রাদের যুদ্ধ

সোভিয়েত বিজয় Adolf Hitler Joseph Stalin 1 Breakdown of Soviet aerial losses during the battle peiod, according to Soviet Archives: 9,079 (1,644 by Anti-Aircraft fire) (July to November) Approx. 300 (20 November - 31 December), 942 (1 January - 4 February), (8,891 August 1942 -February 1943). 2 According to a Soviet body count after the battle. টেমপ্লেট:Campaignbox Axis-Soviet War টেমপ্লেট:Campaignbox Operation Blue to 3rd Kharkov দ্বিতীয় বিশ্বযুদ্ধের সময়ে স্তালিনগ্রাদ শহরের দখল নিয়ে জার্মানি এবং তার মিত্রদের সাথে সোভিয়েত ইউনিয়নের যে ভয়াবহ যুদ্ধ হয়েছিল তাকেই স্তালিনগ্রাদের যুদ্ধ বলা হয় । এই যুদ্ধটি ছিল দুই পক্ষের অনেকগুলি বড় সামরিক অভিযানের সম্মিলিত যোগফল । এই যুদ্ধটি ১৭ জুলাই ১৯৪২ থেকে ২ ফেব্রুয়ারি ১৯৪৩ অবধি চলেছিল । স্তালিনগ্রাদের যুদ্ধের ফলাফল দ্বিতীয় বিশ্বযুদ্ধের গতিপথ ঘুরিয়ে দিয়েছিল বলে মনে করা হয় । এই যুদ্ধটি ছিল মানবসভ্যতার সবথেকে রক্তক্ষয়ী যুদ্ধ । দুই পক্ষের সম্মিলিত ক্ষতি ছিল প্রায় ১৫ লক্ষ মানুষ । স্তালিনগ্রাদের যুদ্ধ নিষ্ঠুরতার জন্য চিহ্নিত হয়ে আছে । জার্মানি স্তালিনগ্রাদ শহরের উপর আক্রমণ করে এরপর শহরের মধ্যেই যু্দ্ধ চলে এবং সোভিয়েত সেনাবাহিনী পাল্টা আক্রমণ করে । এবং অবশেষে জার্মানির সিক্সথ আর্মি এবং অন্যান্য অক্ষশক্তির বাহিনীকে সোভিয়েত সেনাবাহিনী ফাঁদে ফেলে এবং শেষে ধ্বংস করে । অক্ষশক্তির এই হার ছিল দ্বিতীয় বিশ্বযুদ্ধের দ্বিতীয় সর্বোচ্চ হার । এই যুদ্ধ জার্মানির পূর্বেকার শক্তিকে দুর্বল করে দেয় এবং এর পর তারা আর কোন বড় ধরনের বিজয় অর্জন করতে পারেনি। ১৯৪২ সালের গ্রীষ্মকালের শেষ দিকে প্রবল বোমা বর্ষণের মাধ্যমে এই আক্রমণ শুরু হয়। তবে শহরের এই যুদ্ধে ধ্বংসপ্রাপ্ত দালান কোঠায় অবস্থান করা সোভিয়েত যোদ্ধাদের তারা বিতাড়িত করতে পারেনি। এ কারণে সোভিয়েতদের প্রতিরোধের মুখে তারা শহরের নিয়ন্ত্রণ নিতে ব্যর্থ হয়। ১৯৪২ সালের ১৯ নভেম্বর রেড আর্মি Operation Uranus অভিযান পরিচালনা করে। এই অভিযানের মূল লক্ষ্য ছিল জার্মান ষষ্ঠ বাহিনীর পার্শ্বভাগ আগলে রাখা রোমানিয়ান ও হাঙ্গেরিয়ান বাহিনীকে পরাভূত করা। প্রবল লড়াইয়ের পর ফ্লাঙ্ক গান গুলোকে অকার্যকর করা হয় যার ফলশ্রুতিতে জার্মান বাহিনী অরক্ষিত হয়ে পরে। অধিকন্ত শীতকালের তীব্র ঠান্ডায় জার্মান বাহিনী আরও দুর্বল হয়ে পরে। স্তালিনগ্রাদের বৃত্তে বেষ্টিত হয়ে ষষ্ঠ বাহিনী বাহিরের অংশ থেকে বিচ্ছিন্ন হয়ে যায় এবং বাহিরের অংশও তাদের উদ্ধারে ব্যর্থ হয়। ফলশ্রুতিতে ১৯৪৩ এর ফেব্রুয়ারির শুরুতে ভেতরে থাকা ষষ্ঠ বাহিনীর সৈন্যরা আত্নসমর্পণ করে।
ব্রিটেনের যুদ্ধ

RAF; Pilots and Aircrew Killed (Fighter Command): 544. Aircraft Losses: Fighters: ১০২৩Bombers: ৩৭৬Maritime: ১৪৮ aircraft (Coastal Command) Luftwaffe; Pilots and Aircrew Killed: ২৫০০. Aircraft Losses: Fighters: ৮৭৩Bombers:১০১৪ Civilian Casualties দ্বিতীয় বিশ্বযুদ্ধের সময়ে জার্মান এয়ারফোর্স লুফৎওয়াফে ১৯৪০ খ্রিষ্টাব্দের জুলাই থেকে অক্টোবর মাসে ইউনাইটেড কিংডমের উপরে যে সামরিক অভিযান চালিয়েছিল তাকে ব্রিটেনের যুদ্ধ বা ব্যাটল অফ ব্রিটেন বলা হয় । মূলত ইংল্যান্ডের রয়্যাল এয়ার ফোর্সকে হারিয়ে আকাশের দখল নেবার জন্যই এই অভিযান করা হয় । ব্যাটল অফ ব্রিটেন নামটি এসেছে ইংল্যান্ডের প্রধানমন্ত্রী উইনস্টন চার্চিলের হাউস অফ কমন্সে দেওয়া একটি ভাষন থেকে । যেখানে তিনি বলেন : "ফ্রান্সের যুদ্ধ শেষ । আমি মনে করছি ব্রিটেনের যুদ্ধ এবার শুরু হতে চলেছে ..." এই যুদ্ধে জার্মানি পরাজিত হয় । এই পরাজয় ছিল দ্বিতীয় বিশ্বযুদ্ধে হিটলারের নাজি জার্মানির প্রথম পরাজয়।
পশ্চিমবঙ্গ সরকার

পশ্চিমবঙ্গ সরকার ভারতের পশ্চিমবঙ্গ রাজ্য ও তার ২৩ টি জেলার সর্বোচ্চ শাসনতান্ত্রিক কর্তৃপক্ষ। এটি পশ্চিমবঙ্গ রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি বিচারবিভাগ নিয়ে এই সরকার গঠিত। ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তার পদটি মূলত আনুষ্ঠানিক। মুখ্যমন্ত্রী সরকারের প্রধান, এবং তার হাতেই রাজ্যের প্রকৃত শাসনক্ষমতা ন্যস্ত থাকে। কলকাতা পশ্চিমবঙ্গের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত। কলকাতা হাইকোর্টও কলকাতায় অবস্থিত। এর এক্তিয়ারভুক্ত এলাকা হল সমগ্র পশ্চিমবঙ্গ ও আন্দামান ও নিকোবর দ্বীপপুঞ্জ। পশ্চিমবঙ্গের বর্তমান বিধানসভা এককক্ষবিশিষ্ট। বর্তমানে সদস্য সংখ্যা ২৯৫। এরা বিধায়ক নামে পরিচিত। ২৯৪ বিধায়করা প্রতি পাঁচ বছরের জন্য পশ্চিমবঙ্গের জনগণ কর্তৃক সরাসরি নির্বাচিত হন এবং একজন অ্যাংলো-ইন্ডিয়ান সম্প্রদায় থেকে মনোনীত হন।  শিশু কল্যাণ, নারী কল্যাণ ও সমাজ কল্যাণ দফতরের স্বাধীন দায়িত্বপ্রাপ্ত প্রতিমন্ত্রী। এছাড়াও মমতা বন্দ্যোপাধ্যায়ের হাতে থাকা স্বাস্থ্য দফতরের প্রতিমন্ত্রী তিনি। পশ্চিমবঙ্গ সরকারের মন্ত্রিসভা (২০২১) ওয়েব্যাক মেশিনে আর্কাইভকৃত ১২ মে ২০২১ তারিখে)
শ্রীকুমার বন্দ্যোপাধ্যায়

শ্রীকুমার বন্দ্যোপাধ্যায় (জন্ম ১৫ অক্টোবর ১৮৯২ – মৃত্যু ২৮ ফেব্রুয়ারি ১৯৭০) বিশিষ্ট অধ্যাপক ও বাংলা ও ইংরেজি সাহিত্য গবেষক।তার জন্ম বীরভূম জেলার কুশমোরে। পিতা মধুসূদন বন্দ্যোপাধ্যায় ছিলেন বিশিষ্ট সাহিত্য সমালোচক। ১৯০৬ সালে এন্ট্রান্স পাশ করে ১৯০৮ সালে হেতমপুর কলেজ থেকে এফ.এ. পরীক্ষায় চতুর্দশ স্থান অধিকার করেন ও স্কটিশ চার্চ কলেজ থেকে ঈশান স্কলার হয়ে বি.এ. এবং ১৯১২ সালে এম.এ. পরীক্ষাতেও ইংরেজিতে প্রথম শ্রেণিতে প্রথম হন। ১৯২৭ সালে ‘রোমান্টিক থিওরি – ওয়ার্ডসওয়ার্থ অ্যান্ড কোলরিজ’ থিসিসের ভিত্তিতে পিএইচডি উপাধি অর্জন করেন। কর্মজীবনে ইংরেজি সাহিত্যের অধ্যাপনা করেন রিপন কলেজ, প্রেসিডেন্সি কলেজ ও কলকাতা বিশ্ববিদ্যালয়ে। এরপর কিছুকাল রাজশাহী কলেজে অধ্যাপনা করার পর পুনরায় কলকাতার প্রেসিডেন্সি কলেজে ফিরে আসেন। এরপর সরকারি চাকুরি ত্যাগ করে কলকাতা বিশ্ববিদ্যালয়ের রামতনু লাহিড়ী অধ্যাপক নিযুক্ত হন ও ১৯৫৫ সাল অবধি ওই পদে বহাল থাকেন। স্বাধীন ভারতে ভারতীয় জাতীয় কংগ্রেসের রাজনীতিতেও অংশ নিয়েছিলেন ও পশ্চিমবঙ্গের ব্যবস্থাপক সভার সদস্য হয়েছিলেন। তার রচিত গ্রন্থগুলির মধ্যে ‘ইংরেজি সাহিত্যের ইতিহাস’, ‘বঙ্গ সাহিত্যে উপন্যাসের ধারা’, ‘বাঙ্গালা সাহিত্যের কথা’, ‘সাহিত্য ও সংস্কৃতির তীর্থসঙ্গমে’ প্রভৃতি উল্লেখযোগ্য।
ট্যাকিয়ন

ট্যাকিয়ন (Tachyon) এক ধরনের কাল্পনিক (হাইপোথেটিক্যাল) কণা যার বেগ আলোর চেয়ে বেশি। যদিও অনেক পদার্থবিদ তা স্বীকার করেন না কারণ তা পদার্থবিদ্যাকেই অস্বীকার করে। ট্যাকিয়নের প্রথম বর্ণনা দিয়েছিলেন জার্মান পদার্থবিজ্ঞানী আর্নল্ড সমারফেল্ড; অবশ্য George Sudarshan, Olexa-Myron Bilaniuk, Vijay Deshpande এবং Gerald Feinberg-ই এ বিষয়ক গবেষণার তাত্ত্বিক কাঠামোটি তৈরি করেছিলেন। এ চারজন বিজ্ঞানীকেই ১৯৬০এর দশকে ট্যাকিয়ন নামকরণের কৃতিত্ব দেয়া হয়। অনেক আলোচনাতেই ট্যাকিয়নীয় ক্ষেত্রের অবতারণা করতে হয়, যেমন, বোসনীয় তন্তু তত্ত্ব। বিশেষ আপেক্ষিকতার ভাষায় ট্যাকিয়ন এমন এক কণা যার স্থান-সদৃশ চার-ভরবেগ এবং কাল্পনিক সঠিক সময় আছে। ট্যাকিয়ন শক্তি-ভরবেগ লেখের স্থান-সদৃশ অশটুকুতেই আবদ্ধ থাকে। তাই এর বেগ কোনভাবেই আলোর বেগের থেকে কম হতে পারে না, বেশি যত ইচ্ছা হতে পারে। ট্যাকিয়নের অস্তিত্ব যদি আসলেই থাকে, তারপরও তারা বিশেষ আপেক্ষিকতার মৌলিক নীতি মেনে চলবে, অর্থাৎ আলোর চেয়ে বেশি বেগে তথ্য সঞ্চালন করতে দেবে না। বর্তমানের অনেক বিজ্ঞান কল্পকাহিনীতে অবশ্য এর উল্টোটা লিখা হচ্ছে।
অসিতকুমার বন্দ্যোপাধ্যায়

অসিতকুমার বন্দ্যোপাধ্যায় (৩রা জুন, ১৯২০ – ২১শে মার্চ, ২০০৩) বাংলা সাহিত্যের ইতিহাসকার, বিশিষ্ট অধ্যাপক, গবেষক ও পশ্চিমবঙ্গ বাংলা আকাদেমির ভূতপূর্ব সভাপতি। নয় খণ্ডে প্রকাশিত তার বাংলা সাহিত্যের ইতিবৃত্ত একটি হিমালয়-প্রতিম কীর্তি এবং এই গ্রন্থখানির জন্য তিনি সারস্বত সমাজে শ্রদ্ধার বিশেষ শ্রদ্ধার আসন অধিকার করেন।  অসিতকুমার বন্দ্যোপাধ্যায়ের জন্ম বর্তমান উত্তর চব্বিশ পরগনা জেলার বনগাঁ মহকুমার নকফুলে মাতুলালয়ে। পিতা অক্ষয়কুমার বন্দ্যোপাধ্যায়, মাতা চারুবালা দেবী। ১৯২৫ খ্রিস্টাব্দ থেকে তারা হাওড়ায় বসবাস করতে থাকেন। ১৯৩৮ সালে হাওড়া জিলা স্কুল থেকে বাংলায় ৭৭% নম্বর সহ জেলায় এই বিষয়ে প্রথম হয়ে ম্যাট্রিক পাশ করেন। এরপর রিপন কলেজ (অধুনা সুরেন্দ্রনাথ কলেজ) থেকে আইএ পরীক্ষায় বাংলা ও আসামের পরীক্ষার্থীদের মধ্যে প্রথম স্থান অধিকার করেন। তারপর কলকাতা বিশ্ববিদ্যালয় থেকে বাংলা সাহিত্য নিয়ে বিএ ও এমএ পরীক্ষায় (১৯৪৫ খ্রিস্টাব্দে) প্রথম শ্রেণীতে প্রথম হয়ে স্বর্ণপদক লাভ করেন। কলেজ জীবনেই ১৯৪১-৪২ সালে সায়গণ থেকে প্রদত্ত নেতাজি সুভাষচন্দ্র বসুর বক্তৃতাগুলো বঙ্গানুবাদ করে ফরোয়ার্ড পত্রিকায় ছাপতে থাকেন। ছাত্রাবস্থাতেই তার গল্প দেশ ও অদ্বৈত মল্লবর্মণের ‘নবশক্তি’ পত্রিকায় প্রকাশিত হতে থাকে। ১৯৪৫ সালে এমএ পাশ করে সেই বছরেই নবদ্বীপ বিদ্যাসাগর কলেজে অধ্যাপনা শুরু করেন। পরে রিপন কলেজে ও ১৯৫৭ সালে কলকাতা বিশ্ববিদ্যালয়ের বাংলা বিভাগে যোগ দেন। উক্ত বিশ্ববিদ্যালয়ের শরৎচন্দ্র চট্টোপাধ্যায় অধ্যাপক হয়েছিলেন তিনি। ১৯৮৫ সালে বিশ্ববিদ্যালয় থেকে অবসর নেন অসিতকুমার। ২০০২ সালে অন্নদাশঙ্কর রায়ের মৃত্যুর পর পশ্চিমবঙ্গ বাংলা আকাদেমির সভাপতির পদে বৃত হন ও আমৃত্যু সেই পদে বহাল থাকেন। অসিতকুমার বন্দ্যোপাধ্যায়ের শ্রেষ্ঠ কীর্তি বাংলা সাহিত্যের ইতিবৃত্ত, নয় খণ্ডে প্রকাশিত বাংলা সাহিত্যের বিস্তারিত ইতিহাসগ্রন্থ। এই গ্রন্থের দুটি সহজপাঠ্য সংস্করণ বাংলা সাহিত্যের সম্পূর্ণ ইতিবৃত্ত ও বাংলা সাহিত্যের সংক্ষিপ্ত ইতিবৃত্তও তার রচনা। তার রচিত অন্যান্য গ্রন্থগুলি বাংলার নবজাগরণ বিষয়ে রচিত। এগুলির মধ্যে উল্লেখযোগ্য – ঊনবিংশ শতাব্দীর প্রথমার্ধ ও বাংলা সাহিত্য, বাংলা সাহিত্যে বিদ্যাসাগর, সাহিত্য জিজ্ঞাসায় রবীন্দ্রনাথ হাওড়া শহরের ইতিহাস(২ খণ্ড) ইত্যাদি। তার সম্পাদিত গ্রন্থগুলির মধ্যে শ্রেষ্ঠ গল্প শ্রেষ্ঠ লেখক, জীবনের গল্প গল্পের জীবন, সত্যেন্দ্র রচনাবলী, বিদ্যাসাগর রচনাবলী, সঞ্জীব রচনাবলী উল্লেখযোগ্য। স্মৃতি বিস্মৃতির দর্পনে নামে তার একটি আত্মকথাও রয়েছে। এছাড়া ভারতীয় পণ্ডিত বেদ প্রকাশ উপাধ্যায় রচিত কল্কি অবতার ও মোহাম্মদ সাহেব বইটি গবেষণা পূর্বক হিন্দুধর্মগ্রন্থ বেদ ও পুরাণে মুহাম্মদ নামে অনুবাদ ও সম্প্রসারণ করেন তিনি। পশ্চিমবঙ্গ বাংলা আকাদেমির সভাপতিত্ব করা ছাড়াও তিনি এশিয়াটিক সোসাইটির বাংলা ভাষা ও সাহিত্যের বঙ্কিমচন্দ্র চট্টোপাধ্যায় গবেষক ছিলেন। একাধিকবার সম্মেলন উপলক্ষে ও অতিথি-অধ্যাপনার জন্য বিদেশেও গিয়েছেন। ১৯৮১ সালে অক্সফোর্ড বিশ্ববিদ্যালয়ে আন্তর্জাতিক বুদ্ধমহাভাব মহাসম্মেলনে যোগ দেন এবং ১৯৯৬ সালে অ্যারিজোনা বিশ্ববিদ্যালয়ে অতিথি অধ্যাপক হিসাবে ভাষণ দেন। চিন্তাবিদ ও গবেষক হিসাবে একাধিক পুরস্কার ও সম্মানে ভূষিত হয়েছেন অসিতকুমার। তার স্ত্রী হাওড়া গার্লস কলেজের ইতিহাসের অধ্যাপিকা বিনীতা গঙ্গোপাধ্যায় (২৯/০১/১৯২৫ - ১৫/০৪/২০০৬) ঐতিহাসিক উপন্যাস,গল্প ভ্রমণকাহিনী লিখেছেন সুকন্যা ছদ্মনামে ।
কলিকাতা কমলালয়

কলিকাতা কমলালয় ভবানীচরণ বন্দ্যোপাধ্যায় রচিত কলকাতার ইতিহাস বিষয়ক গ্রন্থ। প্রকাশকাল ১৮২৩। এটি কলকাতার ইতিহাসের একটি আকর গ্রন্থ হিসাবে প্রসিদ্ধ। এছাড়াও এই শহরের সাংস্কৃতিক জগতের বহু তথ্য জানা যাই এই বইটি থেকে। এমনকি বাংলা ভাষাতত্ত্ব ও শব্দভাণ্ডার নিয়েও প্রথম আলোচনা করেন ভবানীচরণ। চারটি ‘তরঙ্গ’ বা অধ্যায়ে বিভক্ত গ্রন্থটির প্রথম তরঙ্গই বর্তমানে পাওয়া যায়।
নববিবিবিলাস

নববিবিবিলাস ভোলানাথ বন্দ্যোপাধ্যায় ছদ্মনামে প্রকাশিত ভবানীচরণ বন্দ্যোপাধ্যায়ের ব্যঙ্গ কৌতুক নকশা। প্রকাশকাল আনুমানিক ১৮৩০ সাল। গ্রন্থখানিকে ভবানীচরণের পূর্বপ্রকাশিত গ্রন্থ নববাবুবিলাস-এর দ্বিতীয় পর্ব মনে করা হয়। গ্রন্থপ্রসঙ্গে লেখকের বক্তব্য, “যদ্যপি নববাবুবিলাসে নববাবুদিগের স্বভাব সুপ্রকাশ আছে, কিন্তু সেই গ্রন্থের ফলখণ্ডে লিখিত ফলের প্রধান মূল বাবুদিগের বিবি। সেই বিবিরূপ প্রধান মূলের অঙ্কুরাবধি শেষ তাহাতে সবিস্তার ব্যক্ত হয় নাই। এই নিমিত্তে তৎপ্রকাশে, প্রয়াসপূর্বক নববিবিবিলাস নামক এই গ্রন্থ রচনা করিলাম...।”